Bulls se eie Thor is terug teen Stormers | Maroela Media
Duane Vermeulen. Foto: GB Jordaan.
Die Bulls het in hul openingswedstryd die Stormers met 40-3 op Loftus Versfeld verrinneweer. Een van die Pretorianers se groot helde was hul Blitsbokvleuel, Rosco Speckman, wat twee drieë gedruk het. Hy is egter nie in die groep vir die span se Kaapse draai nie.
Hy speel Vrydagaand vir die Blou Bulle wanneer hulle Jimmy Stonehouse se Pumas in die SuperSport-uitdaagtoernooi aanvat.
Die Bulls kry egter hul eie Thor, Duane Vermeulen, terug. Die Springbok-hardebaard het ruskans teen die Reds gekry en hy sal slaggereed wees om die Bulls se Super-rekord op Nuweland te verbeter.
Die Pretorianers het laas in 2011 in Kaapstad gewen. Snaaks genoeg het Vermeulen toe nog vir die Stormers gespeel.
Rosco Speckman. Foto: GB Jordaan.
In ander nuus sal die span se gewilde vasskopstut, Trevor Nyakane, sy 100ste Super-wedstryd speel.
Afskoptyd is Saterdagmiddag om 15:05.
Bulls teen Stormers: Warrick Gelant (heelagter), Johnny Kotze (regtervleuel), Jesse Kriel (buitesenter), Burger Odendaal (binnesenter), Jade Stighling (linkervleuel), Handré Pollard (losskakel en kaptein), Ivan van Zyl (skrumskakel), Duane Vermeulen (agtsteman), Hanro Liebenberg (flank), Marco van Staden (flank), RG Snyman (slot), Jannes Kirsten (slot), Trevor Nyakane (stut), Jaco Visagie (haker), Lizo Gqoboka (stut). Plaasvervangers: Johan Grobbelaar, Simphiwe Matanzima, Wiehan Herbst, Thembelani Bholi, Paul Schoeman, Embrose Papier, Manie Libbok, Divan Rossouw.
Blou Bulle teen Pumas (Vrydagaand in Mbombela): Duncan Matthews (heelagter), Cornal Hendricks (regtervleuel), Dylan Sage (buitesenter), Erich Cronje (binnesenter), Rosko Specman (linkervleuel), JT Jackson (losskakel), Andre Warner (skrumskakel), Muller Uys (agtsteman), Adre Smit (flank), Ruan Steenkamp (flank en kaptein), Aston Fortuin (slot), Marius Verwey (slot), Mornay Smith (stut), Werner Fourie (haker) en Nqoba Mxoli (stut). Plaasvervangers: Joe van Zyl, Matthys Basson, Ruan Nortje, Stefan Smit, Theo Maree, Theo Boshoff, Travis Ismaiel.
Gelukkig blaas n neutral skeidsregter.
Wat is die rede waarom Rosco Speckman nie meer vir die Bulls- span gekies word nie?
Ek hoop net slak van Zyl pass vinnig die naweek .
Hoe lank moet ons nog van die 40-3 lees/hoor? Raak nou afgesaag. Was in elk geval met die hulp van Schalk Brits en Duane Vermeulen wat aan Bulls geleen is voor aftrede.
Bulls maak groot fout om nie Rosco Speckman te kies. Hy het meer talent en “flair” as al die Stormers en Bulls spelers .
Ou Leefindieverledetjie lyk my jou wereld raak al hoe kleiner hoe langer jy dink aan daai 40-3 want jy skryf al hoe meer in die verkleinende vorm. Maar die bulle het die Magtige windjies reeds 40-3 gemors. en hul ondersteuners hoef nie te spog met Super rugby bekers of wedstryde wat hulle nog eendag gaan wen nie. Hoeveel Super rugby titels het die windjies gewen selfs toe hulle soos volgende jou ‘n “stormwind” was. Kan jy dink hoe klein jou wereld gaan wees as die bulle Saterdag die windjies weer klap……??? Lyk my die stormwind is nou ‘n briesie.